**Εργασίες Μουσείο & Σχολείο**

1. Ένα αντικείμενο του παρελθόντος σημαντικό και λόγοι επιλογής του.
2. Δημιουργία μουσειακής έκθεσης με συγκεκριμένα κριτήρια με βάση τα προσωπικά αντικείμενα όλων των φοιτητριών.
3. Το γενεαλογικό μου δέντρο: ένα αντικείμενο ή μια εμπειρία (αφήγηση) για κάθε πρόσωπο.
4. <http://www.faceforward.gr/epilogi-ergon-apo-ti-sullogi-emst/>

α) Αφού επισκεφτείτε τη συγκεκριμένη ιστοσελίδα να επιλέξετε έναν πίνακα που αισθάνεστε ότι σας εκφράζει και να καταγράψετε μια εμπειρία σας που ανασύρετε με βάση το συγκεκριμένο πίνακα.

β) Με βάση ένα πλαίσιο τάξης, να επιλεγούν πίνακες (μέχρι 5) και να σχεδιαστεί ένα ανάλογο πρόγραμμα.

1. Προσπαθήστε να ζωγραφίσετε τον εαυτό σας ως ένα ήρωα από κάποιο βιβλίο ή έργο. Συζήτησε στη συνέχεια ποια στοιχεία επέλεξες και σε ποιο βαθμό ταιριάζουν με το δικό σου χαρακτήρα;
2. Μελετώντας το σενάριο επίσκεψης στο Μουσείο με όνομα: A girl with her doves, σκεφτείτε και καταγράψτε:

* Τι προσφέρει η παραπάνω διαδικασία και σε ποιους τομείς;
* Την θεωρείτε εφικτή για παιδιά νηπιαγωγείου;
* Πώς θα την προετοιμάζατε;

1. Με βάση το παράδειγμα με το παραμύθι της Αύρας: Να σχεδιαστεί ένα αντίστοιχο πρόγραμμα σε ένα μουσείο με παιδιά νηπιαγωγείου, αφού πρώτα οριστούν οι στόχοι.
2. Μελετήστε τα εκπαιδευτικά παιχνίδια σε μουσεία και χώρους πολιτισμού της Αθήνας:

* Να κριθούν οι στόχοι.
* Να κριθούν οι δυνατότητες επίτευξης των στόχων αυτών.
* Η αντίληψη που προβάλλεται μέσα από το πρόγραμμα που μας έχει δοθεί.
* Επιλογή άλλου εκπαιδευτικού προγράμματος, από αυτά που μας δίνονται, το οποίο θεωρούμε πως είναι κατάλληλο για το πλαίσιό μας.

1. Με βάση την μουσειοσκευή «Έχω δικαίωμα», να επιχειρηθεί ο σχεδιασμός αυτής της μουσειοσκευής στο συγκεκριμένο πλαίσιο τάξης. Πως θα αξιοποιήσουμε την συγκεκριμένη μουσειοσκευή; Να αξιολογήσουμε επίσης γιατί επιλέγουμε αυτή την δραστηριότητα.
2. Αφού επισκεφτείτε την ιστοσελίδα: <https://www.infokids.gr/mouseioskeyes-ayta-einai-ta-mouseia-p/>, να αξιολογήσετε μια μουσειοσκευή ως προς:

* Τους εκπαιδευτικούς στόχους.
* Τις προτάσεις εκπαιδευτικής αξιοποίησης που προτείνονται.
* Τις δυνατότητες επέκτασης.
* Τα εκπαιδευτικά εργαλεία που περιέχει.
* Τον ρόλο που προδιαγράφεται για τον εκπαιδευτικό.
* Τον ρόλο που προδιαγράφεται για τα παιδιά.

1. Να επιλεγεί μια μουσειοσκευή για το πλαίσιο της τάξης σας και να εξηγήσετε τους λόγους.
2. Να κάνετε μια πρόταση για κατασκευή μουσειοσκευής από τα παιδιά του νηπιαγωγείου σας (το πλαίσιο που έχετε παρουσιάσει) και να καταγράψετε τις οδηγίες που θα δίνατε.
3. Ένα μουσειοπαιδαγωγικό πρόγραμμα-επίσκεψη σε μουσείο, μα βάση το πλαίσιο τάξης. Στόχοι της δραστηριότητας και τεκμηρίωση σε σχέση με το πλαίσιο της τάξης αλλά και με τους ευρύτερους στόχους που θέτουμε για το πλαίσιο αυτό. Ποια θα είναι η προεργασία που θα γίνει στην τάξη αλλά και τι θα γίνει στην τάξη, μετά την επίσκεψη στο μουσείο.
4. Επίσκεψη σε εξωτερικό χώρο (μνημείο, κτίριο, εργοστάσιο, αρχαιολ. χώρο) (στόχοι, προετοιμασία, περιεχόμενο, αξιολόγηση, συνέχεια στην τάξη)
5. Αναφερθείτε σε μια ξεχωριστή εμπειρία για σας και αιτιολογήστε την απάντησή σας;
6. Προσπαθήστε να αναφερθείτε στον ορισμό της μουσειοπαιδαγωγικής.
7. Τι θεωρείτε ότι μάθατε από την πρακτική και πως πιστεύετε ότι συνδέεται με τις υπόλοιπες σπουδές σας;

**Τελική άσκηση – αξιολόγηση:**

**Η πρακτική άσκηση σε περίοδο κορονοϊού: Ολοκληρώνοντας την πρακτική διαδικτυακά.**

**Σκέψεις και συναισθήματα. Ελλείψεις & Προβλήματα. Προτάσεις.**